Gheḍḍhâng salè

Gheḍḍhâng salè iyâ arèya ghu'-ghangghu' tradional Inḍoènsia, aropa hasèl la-ola'anna ḍâri gheḍḍhâng sè èsèksèk, bân èpakerrèng. Marèna, kakanan rèya bisa èghuring ngangghuy teppong terigu (gheḍḍhâng salè kerrèng) otabâ èkakan malolo ta' osa èghuring. Gheḍḍhâng salè èkakan mènangka ghu'-ghângghu' bân èkennal anḍi' rassa manès bân ro'omma khas mara gheḍḍhâng ongghu. Tojjhuwân majhemmor iyâ arèya ka'anghuy ngorangè aèng è ḍâlem buwâ geḍḍhângnga saèngghâ ta' lèca' bân lebbi serra'. Satèya gheḍḍhâng salè èjhuwâl kèya ḍâlem varian rassa sè laèn, bân ella nembus pasar internasional.

 Asal-usul 
Gheḍḍhâng salè aropa'aghi kakanan asli ḍâri Acèh, tapè ḍâlem perkembanganna, bânnya' kottha laèn ènga' Karangpucung bân Majeng sè kennengnganna è Kabhupatèn Cilacap, Jhâbâ Tengnga, bahkan pan-bârâmpan daerah è Kalimantan Lao' jhughân ngembangngaghi bân aproduksi gheḍḍhâng salè. Saèngghâna satèya, bânnya' pendapat jhâ' gheḍḍhâng salè sè asli acora' èyakowè ḍâri kottha laèn asalla.

Sèpat-sèpag penting sè anantowaghi mutu gheḍḍhâng salè iyâ arèya bârna, rassa, bâuna, kakennyalanna, bân serra'na. Sèpat kasebbhut bânnya' èpangaro moso cara ngolana bân carana nyèmpen. Gheḍḍhâng salè sè èkaghâbây sampè' satèya lako korang bhâghus mutuna otamana bilâ èkaghâbây ḍâ' bâkto nèmbhârâ'. Bilâ èkaghâbây bâkto osomma nèmbhârâ' parlo èpakerrèng kalabân bhântowan alat dhibi'

 Cara ghâbâyânna 
Sakabbhina gheḍḍhâng bisa èyola dhâddhi gheḍḍhâng salè, tapè jenis sè palèng cocok è antarana iyâ arèya gheḍḍhâng ambon, gheḍḍhâng kepok, gheḍḍhâng siam, gheḍḍhâng raja bulu, bân gheḍḍhâng emmas, kalabân tingkat massa'na ènga' gheḍḍhâng sè ka'angghuy gheḍḍhâng èkakanlan langsung, bân ta' rosak. Gheḍḍhâng salè èproduksi è bânnya' wilayah Inḍonèsia bân bâḍâ pan-bârâmpan variasi ḍâlem prosès produksina.

Secara omom, variasi prosès carana aghâbây gheḍḍhâng salè èklasifikasiyâghi mènangka cara tradisional bân cara modern. Bhidhâna è antara ḍuwâ'ân cara kasebbhut iyâ arèya bâḍâ è ḍâlem pengasapan bân carana makerrèng.

 Referensi